- Hindi News
- National
- कॉलोनी में सामूहिक रूप से होली जलाने को लेकर कई समितियां हुई राजी, संख्या घटेगी
कॉलोनी में सामूहिक रूप से होली जलाने को लेकर कई समितियां हुई राजी, संख्या घटेगी
होली 13 मार्च को है। पर्व की पूर्व बेला में शाम से होलिका दहन का सिलसिला प्रारंभ हो जाएगा। पर्व के करीब आते ही नवयुवक हिंदू उत्सव समिति नया भोपाल ने अपनी जन-जागरण मुहिम प्रारंभ तेज कर दी है। मुहिम के चलते कई होलिका उत्सव समितियां इस बात के लिए राजी हो गई हैं कि वे अपने मोहल्लों में अधिक स्थानों पर होने वाले होलिका दहन की संख्या कम कर कर कुछ स्थानों पर सामूहिक रूप से होली जलाएंगे, जिससे लकड़ी की बचत व पर्यावरण की सुरक्षा हो सके। समिति के संयोजक मुकेश राय ने बताया कि वे समिति सदस्यों के साथ शहर में कई स्थानों पर जाकर होलिका उत्सव समितियों के लोगों से चर्चा कर रहे हैं। अब तक पीएंडटी कालोनी स्थित शासकीय क्वाटर क्षेत्र समेत कई अन्य स्थानों की समितियों के लोग राजी हो गए हैं कि वे अलग-अलग स्थानों की बजाए एक स्थान पर होलिका दहन का सामूहिक आयोजन कर उत्सव मनाएंगे। उन्होंने बताया कि वे लोगों को बता रहे हैं कि जिन मोहल्लों में दस स्थानों पर होलिका दहन होता है, वहां दो-दो समितियों के ग्रुप ब नाकर पांच स्थानों पर ही होली जलाएं। साथ ही लकड़ी का कम व कंडों का अधिक उपयोग करें। उन्हें यह भी बताया जा रहा है कि आवश्यक होने पर घरों में पड़ी अनुपयोेगी लकड़ी का उपयोग किया जाए। लकड़ी का जितना कम उपयोग होगा, पेड़ उतनी ही संख्या में कम कटेंगे। राय के अनुसार शहर में अभी डेढ़ हजार से अधिक स्थानों पर होलिका दहन होता है, जिसमें हजारों क्विंटल लकड़ी जलाई जाती है।
उन्होंने कहा कि लोगों से अपील कर रहे हैं कि वे होलिका दहन के लिए हरे-भरे वृक्षों को न काटें। समिति ने पर्चे छपवाकर होली पर्व पर क्या सावधानी बरतें, इसकी जानकारी भी दी है।
होलिका दहन
ऐसे करें होलिका दहन : बिजली लाइनों के बीच होलिका दहन न करें, रोड पर ऐसी जगह होली जलाएं, जिससे ट्रैफिक बाधित न हो, होली में लकड़ी कम, कंडे व अनुपयोगी वस्तुएं जलाएं, चमड़े की वस्तु न जलाएं। इधर, बौद्ध समाज शिक्षा जन कल्याण समिति द्वारा होली पर्व पर्यावरण बचाओ दिवस के रूप में मनाया जाएगा। एक दिन पूर्व संदेश रैली निकाली जाएगी। लकड़ी व पानी का कम उपयोग करने की अपील की जाएगी।
tgl_Latn sot_Latn hin_Deva hin_Deva hin_Deva hin_Deva bho_Deva hin_Deva